പാലൂട്ടുന്നുണ്ട് പക്ഷേ കുഞ്ഞിന് ആവശ്യത്തിന് മുലപ്പാല് ലഭിക്കുന്നുണ്ടോ? പലപ്പോഴും മുലയൂട്ടുന്ന അമ്മമാരുടെ പ്രധാന ആശങ്കയാണ്, കുഞ്ഞിന് ആവശ്യത്തിന് പാല് ലഭിക്കുന്നുണ്ടോ എന്നത്. പ്രത്യേകിച്ച് ആറുമാസം വരെ കുഞ്ഞിന് മുലപ്പാല് മാത്രമെന്ന് ലോകാരോഗ്യസംഘടന ആവര്ത്തിച്ച് നിര്ദേശിച്ചുകൊണ്ടിരിക്കുകയാണ് ഇപ്പോള്.ആദ്യ രണ്ട് ദിവസങ്ങളില് കുഞ്ഞ് ഒരുതവണ മൂത്രമൊഴിച്ചാലും ഒരു തവണ അപ്പിയിട്ടാലും ഉറപ്പിക്കാം കുഞ്ഞിനാവശ്യമായ പാല് ലഭിക്കുന്നുണ്ടെന്ന്.മൂന്നാമത്തെ ദിവസം മൂന്ന് തവണ മൂത്രമൊഴിക്കുകയും മൂന്ന് തവണ അപ്പിയിടുകയും ചെയ്യും. അഞ്ചാമത്തെ ദിവസമാകുമ്ബോഴേക്കും 24 മണിക്കൂറിനുള്ളില് മൂത്രമൊഴിക്കുന്നതിന്റെയും അപ്പിയിടുന്നതിന്റെയും തവണകള് അഞ്ചുവീതം ആയിട്ടുണ്ടാകും. ഒരാഴ്ച പിന്നിടുമ്ബോഴേക്ക് ആ തവണകള് ആറുമുതല് എട്ടുവരെ എത്തും. ഇങ്ങനെ ജനിച്ച് ആറുമുതല് എട്ട് ആഴ്ചവരെ, ദിവസം ആറുമുതല് എട്ടുവരെ തവണകളില് കുഞ്ഞ് മൂത്രമൊഴിക്കുകയും അപ്പിയിടുകയും ചെയ്യുന്നുവെങ്കില് ഉറപ്പിക്കാം കുഞ്ഞിനാവശ്യമായ പാല് ലഭിക്കുന്നുണ്ടെന്ന്.പാല് കുടിച്ച് കഴിഞ്ഞാല് കുഞ്ഞ് സുഖമായി ഉറങ്ങുന്നുവെങ്കില് ഉറപ്പിക്കാം കുഞ്ഞിനാവശ്യമായ പാല് ലഭിക്കുന്നുണ്ടെന്ന്.കുഞ്ഞ് ജനനസമയത്തെ അപേക്ഷിച്ച് തൂക്കം കൂടിവരുന്നുണ്ടെങ്കില് ഉറപ്പിക്കാം കുഞ്ഞിനാവശ്യമായ പാല് ലഭിക്കുന്നുണ്ടെന്ന്.പാല് കുടിക്കുമ്ബോള് കുഞ്ഞിന്റെ കവിളുകള് പാല് വന്ന് നിറഞ്ഞു വീര്ത്തുവരുന്നുണ്ടെങ്കില് ഉറപ്പിക്കാം കുഞ്ഞിനാവശ്യമായ പാല് ലഭിക്കുന്നുണ്ടെന്ന്.മൂന്നുനാല് തവണ പാല് വലിച്ചതിന് ശേഷം ഒന്ന് നിര്ത്തി കുഞ്ഞ് പാല് ഇറക്കുന്നതിന്റെ ശബ്ദം കേള്ക്കുന്നുണ്ടെങ്കില് ഉറപ്പിക്കാം കുഞ്ഞിനാവശ്യമായ പാല് ലഭിക്കുന്നുണ്ടെന്ന്.ഒരുഭാഗത്ത് മുലയൂട്ടുമ്ബോള് മറുഭാഗത്ത് നിന്ന് പാല് ഒഴുകി വരുന്നുണ്ടെങ്കില് ഉറപ്പിക്കാം കുഞ്ഞിനാവശ്യമായ പാല് ലഭിക്കുന്നുണ്ടെന്ന്.മുലയൂട്ടി രണ്ട് മണിക്കൂറാകുമ്ബോഴേക്കും അമ്മയ്ക്ക് പാല് വന്ന് നിറഞ്ഞ് സ്തനങ്ങള്ക്ക് ഭാരം അനുഭവപ്പെടുന്നുണ്ടെങ്കില് ഉറപ്പിക്കാം കുഞ്ഞിനാവശ്യമായ പാല് ലഭിക്കുന്നുണ്ടെന്ന്.